หุ้นลง11จุด
ตลาดหุ้นวันที่ 7 มิ.ย. ดัชนีปิดที่ 759.85 จุด ลดลง 11.63 จุด หรือ 1.51 % แตะระดับต่ำสุดที่ 754.60&nbsp; จุด และระดับสูงสุดที่ 760.39 จุด มูลค่าการซื้อขาย 16,027.27 ล้านบาท
7 มิ.ย. 2553

ตลาดหุ้นวันที่ 7 มิ.ย. ดัชนีปิดที่ 759.85 จุด ลดลง 11.63 จุด หรือ 1.51 % แตะระดับต่ำสุดที่ 754.60  จุด และระดับสูงสุดที่ 760.39 จุด มูลค่าการซื้อขาย 16,027.27 ล้านบาท
นักวิเคราะห์ กล่าวว่า ตั้งแต่เช้ามีทิศทางปรับลงและเป็นไปในทิศทางเดียวกันกับภูมิภาค ที่เกิดจากความกังวลผลต่อเนื่องจากวิกฤตหนี้ทางยุโรปที่ส่งผลต่อเงินยูโรที่อ่อนค่าลง และส่งผลต่อเนื่องทำให้ราคาน้ำมันและราคาโลหะต่างๆ ปรับตัวลง แม้ภาคบ่ายจะมีการฟื้นตัวบ้างแต่ก็เพิ่มขึ้นได้เล็กน้อย เพราะไม่มีปัจจัยหรือข่าวที่มาเสริมบรรยกาศการลงทุนที่เพียงพอ
หลักทรัพย์ที่มีมูลค่าซื้อขายสูงสุด 5 อันดับ ได้แก่
BANPU   มูลค่าการซื้อขาย 1,188 ล้านบาท ปิดที่  592.00 บาท ลดลง 12.00 บาท (-1.99%)  PTT   มูลค่าการซื้อขาย 1,069 ล้านบาท ปิดที่  246.00  บาท ลดลง 5.00 บาท (-1.99%)  PTTEP   มูลค่าการซื้อขาย 948 ล้านบาท ปิดที่  143.50 บาท ลดลง 4.00 บาท (-2.71%)  PTTCH   มูลค่าการซื้อขาย 819 ล้านบาท ปิดที่ 95.75 บาท ลดลง 3.00 บาท (-3.04%)  IVL   มูลค่าการซื้อขาย 751 ล้านบาท ปิดที่ 17.70 บาท ลดลง 0.30 บาท (-1.67%)
สำหรับแนวโน้มดัชนีหุ้นพรุ่งนี้ คาดว่า ดัชนีมีโอกาสผันผวนและอิงตามปัจจัยต่างประเทศเป็นหลักเช่นเดิมที่ยังเป็นผลพวงจากความกังวลในเศรษฐกิจยุโรป ประกอบกับดัชนีดาวน์โจนส์ล่วงหน้ายังปรับลงเล็กน้อย  ให้กรอบแนวรับที่ 746-750 จุด และแนวต้านที่ 766-770 จุด